
Kako ***[islam](https://pitajucene.com/search/islam/questions/ "Pretraži pitanja o Islamu")*** gleda na muskarce koji odluce da se ne ozene. Recimo evo odlucio sam to i ne zelim to tj da imam ikako ***[brak](https://pitajucene.com/search/Brak/questions/ "Pretraži pitanja o braku")***. Jel to covjeka cini manjim muslimanom ili ne. I da ne bude zabune ne mislim da bi imao veze a ne brak vec sve sto povezuje u rijeci brak ne zelim. Imam 32 godine.


* 
* 
* 
* 
* 
* 
* 

 
Kako islam gleda na muškarce koji odluče da se ne ožene?

Ovako, dragi brate, da sad neko kaže da ne možeš biti dobar musliman, ako si neoženjen, to nije ispravno. Nema dokaza za nešto tako da onaj koji je oženjen je automatski bolji od onoga koji nije ili da onaj koji se ne oženi ne može uci u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")***.  

Kad je u pitanju ***[brak](https://pitajucene.com/search/Brak/questions/ "Pretraži pitanja o braku")*** i njegov ***[propis](https://pitajucene.com/search/Propis/questions/ "Pretraži pitanja o propisima")***, on može biti ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** (ako se čovjek boji da će uraditi veliki grijeh [zinaluk ili nešto drugo]), može biti poželjan (ako čovjek nema straha i nema opasnosti da uradi grijeh ili ***[haram](https://pitajucene.com/search/haram/questions/ "Pretraži pitanja o haramu")***), a može biti i bolje da je čovjek samac (ako jednostavno nema nikakve potrebe i ne može ponuditi svome partneru to što treba da nudi u braku od ljubavi, pažnje itd.).  

Treba također napomenuti da odluka o “ne-ženidbi” može biti haram u slučaju da čovjek to radi iz uvjerenja da je to ibadet ili da je to bliže pobožnosti. ***[Poslanik](https://pitajucene.com/search/poslanik/questions/ "Pretraži pitanja o poslanicima")***, alejhisselam, kaže “Nema rahbanijjeta (monaštva, celibata) u islamu.”  

Možeš sam procijeniti u koju skupinu upadaš od spomenutih, ali znaj da imaju mnogi hadisi koji hvale brak i spominju velike fadilete i nagrade. Recimo ***[hadis](https://pitajucene.com/search/Hadis/questions/ "Pretraži pitanja o hadisima")*** kojeg šejh Albani ocjenjuje hasenom: “Koga Allah opskrbi dobrom ženom, pomogao mu je u polovici njegove vjere, pa neka se boji Allaha u pogledu druge polovice!”  

Ili hadis kod Tirmizije da trojica imaju pravo na Allahovu pomoc, pa je spomenuo da je jedan od njih onaj koji se ozeni zeleci da ostane cedan.  

Također ima ogromno izjava prvih generacija u kojima su motivirali mlade ljude da se ozene i da ne budu sami.  

Lično bih ti savjetovao da ne donosiš takve kategoricne odluke, jer nikad ne znas sta ce biti u buducnosti i covjek mora ostaviti otvorena vrata za ovakve stvari.




---


Prof. ***[Alim Hasanagić](https://pitajucene.com/search/Alim+Hasanagi%C4%87/answers/ "Pretraži odgovore od prof. Alim Hasanagić")***


Preuzeto sa njegove viber grupe:


Join YT-kanal Alim Hasanagić on Viber <https://invite.viber.com/?g2=AQB4LOKdoX9UXUor2I5YntsSQ8X4G9YNCo6z8OEBvBbj%2FB5nqLcas%2Byy1zvjD%2BPJ>


